CELEX: 21999D0173
Language: mt
Date: 1999-11-26 00:00:00
Title: Deċiżjoni tal-Kumitat Konġunt taż-ŻEE Nru 173/1999 tas-26 ta' Novembru 1999 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

21999D0173

Official Journal L 061 , 01/03/2001 P. 0033 - 0034

		Deċiżjoni tal-Kumitat Konġunt taż-ŻEENru 173/1999tas-26 ta' Novembru 1999li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi:(1) Il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 8/94 tas-7 ta' Ġunju 1994 [1].(2) Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi qafas ġenerali għall-attivitajiet tal-Komunità favur il-konsumaturi (Deċiżjoni Nru 283/1999/KE tal-Parlament Ewropew u tal-Kunsill [2]).(3) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 2000,IDDEĊIEDA KIF ĠEJ:Artikolu 1Dan li ġej għandu jiġi miżjud fl-Artikolu 6 tal-Protokoll 31 għall-Ftehim wara l-paragrafu 2:"3. L-Istati ta' l-EFTA għandhom, mill-1 ta' Jannar 2000, jipparteċipaw fl-attivitajiet tal-Komunità li jistgħu jirriżultaw mill-att li ġej kif ukoll mill-atti li ġejjin minnu:399 D 0283 : Id-Deċiżjoni Nru 283/1999/KE tal-Parlament Ewropew u tal-Kunsill tal-25 ta' Jannar 1999 li tistabbilixxi qafas ġenerali għall-attivitajiet tal-Komunità favur il-konsumaturi (ĠU L 34, tad-9.2.1999, p. 1).4. L-Istati ta' l-EFTA għandhom jikkontribwixxu finanzjarjament għall-attivitajiet li hemm referenza għalihom fil-paragrafu 3 bi qbil ma' l-Artikolu 82(1)(a) tal-Ftehim.5. L-Istati ta' l-EFTA għandhom, sa mill-bidu tal-kooperazzjoni fl-attivitajiet li hemm referenza għalihom fil-paragrafu 3, jipparteċipaw b'mod sħiħ fil-kumitati u korpi oħra tal-KE li jgħinu lill-Kummissjoni tal-KE fl-amministrazzjoni u l-iżvilupp ta' dawn l-attivitajiet."Artikolu 2Din id-Deċiżjoni għandha tidħol fis-seħħ nhar l-1 ta' Jannar 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fis-26 ta' Novembru 1999.Għall-Kumitat Konġunt taż-ŻEEIl-PresidentN. v. Liechtenstein[1] ĠU L 198, tat-30.7.1994, p. 142.[2] ĠU L 34, tad-9.2.1999, p. 1.--------------------------------------------------